
ΤΕΥΧΟΣ ΤΡΙΤΟ 


Αρ. Φύλλου 524 


ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθμ. 14/2016 

Το ΠειθαρχικόΣυμβούλιοτωνμελώντουΔ.Ε.Π.των 
Ανωτάτων Εκπαιδευτικών Ιδρυμάτων (άρθρο 2 
παρ. 2 εδ. δ', άρθρο 5 του π.δ. 160/2008, άρθρο 
65 του ν. 3900/2010 και άρθρο 80 παρ. 5 περ. β' 
και γ' του ν. 4009/2011). 

Αποτελούμενο από τους Αθανάσιο Ράντο, Αντιπρόε¬ 
δρο του Συμβουλίου της Επικράτειας (ο Πρόεδρος του 
Συμβουλίου της Επικράτειας και οι αρχαιότεροι Αντι¬ 
πρόεδροι είχαν κώλυμα), ως Πρόεδρο, Μαρία Γαλάνη- 
Λεοναρδοπούλου, Αρεοπαγίτη (οι X. Ευαγγέλου και Εμμ. 
Κλαδογένης, Αρεοπαγίτες, τακτικό και πρώτο αναπληρω¬ 
ματικό μέλος αντιστοίχως είχαν κώλυμα), Γεωργία Τζο- 
μάκα, Σύμβουλο του Ελεγκτικού Συνεδρίου, Βενετσάνα 
Κυριαζοπούλου, Πρύτανη του Πανεπιστημίου Πατρών 
και Ελένη Παπαδάκη, Αναπληρωτή Πρύτανη του Πανε¬ 
πιστημίου Κρήτης, κωλυομένου του Πρύτανη, ως μέλη. 

Συνήλθε σε δημόσια συνεδρίαση στις 2 Μαρτίου 2015, 
ημέρα Δευτέρα και ώρα 17.00 στο Κατάστημα του Συμ¬ 
βουλίου της Επικράτειας, με παρόντα τον αναπληρωτή 
Γραμματέα του Συμβουλίου Ιωάννη Μητροτάσιο, Προϊ¬ 
στάμενο της Γραμματείας του Β'Τμήματος του Συμβου¬ 
λίου της Επικράτειας (η Γραμματέας του Συμβουλίου, 
Μαριάνθη Παπασαράντη, Προϊσταμένη της Διεύθυνσης 
της Γραμματείας του Συμβουλίου της Επικράτειας, είχε 
κώλυμα). Αντικείμενο της συνεδρίασης ήταν η εκδίκαση, 
μετά την 38/2014 απόφασή του, της πειθαρχικής αγωγής, 
που έχει εγερθεί από τον Πρύτανη του Πανεπιστημίου 
Κρήτης κατά της Μαρίας Βλαχάδη, Λέκτορα επί θητεία 
του παραπάνω Πανεπιστημίου, η οποία παραστάθηκε 
αυτοπροσώπως και με τον δικηγόρο Αναστάσιο Μιχό- 
πουλο (ΑΜ.: 20249) που τον διόρισε στο ακροατήριο 
και πρότεινε ως μάρτυρες τον Δημήτριο Σταμούλη, εκ¬ 
δότη και τον Σάββα Παπαπέτρου, Κοινωνικό Ψυχολόγο. 
Με την 38/2014 απόφαση του Συμβουλίου τούτου, η 
οποία επιδόθηκε εμπροθέσμως στην εγκαλουμένη, στις 

4.2.2015, στο Ρέθυμνο από την Ιωάννα Τζανταρολάκη, 
υπάλληλο της Γραμματείας της Πρυτανείας του Πανεπι¬ 
στημίου Κρήτης (βλ. το από 4.2.2015 οικείο αποδεικτι¬ 
κό επίδοσης, άρθρο 6 του πδ 12/26.7.1933), και όχι στις 

25.2.2015, όπως αβασίμως στο 44/4.3.2015 απολογητικό 


υπόμνημα ισχυρίζεται, κλήθηκε να απολογηθεί για τα 
πειθαρχικά παραπτώματα που αναγράφονται σ' αυτήν 
και που της αποδίδονται με το αριθμό πρωτοκόλλου 
257/3-8-2012 παραπεμπτήριο έγγραφο του Πρύτανη 
του προαναφερθέντος Πανεπιστημίου. 

Αφού 1) άκουσε α) την εισηγητή της υποθέσεως 
Γ.Τζομάκα, Σύμβουλο του Ελεγκτικού Συνεδρίου, η οποία 
διάβασε την 38/2014 απόφαση του Συμβουλίου τούτου, 
β) τους μάρτυρες και γ) την εγκαλούμενη και τον πλη¬ 
ρεξούσιο δικηγόρο, οι οποίοι αντέκρουσαν το κατηγο¬ 
ρητήριο και 2) μελέτησε όλα τα στοιχεία του φακέλου, 
μεταξύ των οποίων και το εγκαίρως κατατεθέν υπόμνημα 
(είχε λάβει προθεσμία προς τούτο) 

Σκέφθηκε κατά το νόμο 

I. 1) Με την με αριθ. πρωτ. 257/3.8.2012 πειθαρχική 
αγωγή του Πρύτανη του Πανεπιστημίου Κρήτης παρα- 
πέμπεται ενώπιον του παρόντος Συμβουλίου η Μαρία 
Βλαχάδη του Θωμά, Λέκτορας επί θητεία του Τμήμα¬ 
τος Πολιτικών Επιστημών του ίδιου Πανεπιστημίου, 
για το πειθαρχικό παράπτωμα της υπαίτιας επίδειξης 
συμπεριφοράς απάδουσας προς την αξιοπρέπεια του 
πανεπιστημιακού λειτουργού, συνιστάμενο «....στη 
δημοσίευση περισσοτέρων επιστημονικών εργασιών, 
σημαντικό μέρος των οποίων εμφάνισε ως προϊόν δικής 
της επιστημονικής έρευνας και συγγραφής, ενώ αυτό 
ήταν προϊόν επιστημονικής έρευνας και συγγραφής άλ¬ 
λων συγγραφέων, χωρίς να γίνεται αναφορά σε αυτούς». 
Ειδικότερα, η ως άνω λέκτορας εγκαλείται για την τέλεση 
του αδικήματος της λογοκλοπής, καθόσον: α) Η εργασία 
αυτής και του Σ. Παπαπέτρου με τίτλο «Διαπολιτισμική 
εκπαίδευση και διαπολιτισμικό αναλυτικό πρόγραμμα 
(Τάσεις και Προοπτικές στην Ελληνική Πρωτοβάθμια 
Εκπαίδευση)», ανακοινωθείσα σε συνέδριο του Ερευνη¬ 
τικού Ιδρύματος Πολιτισμού και Εκπαίδευσης (Ε.Ι.Π.Ε.) 
στην πόλη του Βόλου το έτος 2006, αποτελεί ολόκληρη 
πιστή αντιγραφή μέρους της από το 2005 διδακτορικής 
διατριβής του Οδυσσέα Ευαγγέλου, εκπαιδευτικού, με 
τίτλο «Η διαπολιτισμικότητα στο Αναλυτικό Πρόγραμμα 
του ελληνικού δημοτικού σχολείου. Οι απόψεις των εκ¬ 
παιδευτικών», χωρίς καμιά παραπομπή στο όνομα του 
τελευταίου, β) Σε τρία (3) βιβλία της με τίτλο «Ελληνι¬ 
κή Πολιτισμική Ταυτότητα και Ευρωπαϊκή Ενοποίηση» 
(το πρώτο), «Μετανάστευση, Κοινωνικός Αποκλεισμός 
και Πολιτικές Ένταξης στην Ελλάδα» (το δεύτερο) και 

«Δικαιώματα και Μετανάστευση - Παλιννόστηση στην 
Ευρωπαϊκή Ένωση» (το τρίτο), που εκδόθηκαν αντιστοί- 
χως τα έτη 2007,2009 και 2010, περιλαμβάνονται ως επί 
το πλείστον αυτολεξεί αναπαραγωγές αποσπασμάτων, 
αλλά και παραφράσεις, από συγγράμματα, άρθρα και 
εργασίες ενός (στο δεύτερο και τρίτο) ή περισσοτέρων 
(επτά) δημιουργών (στο πρώτο), χωρίς αντίστοιχες πα¬ 
ραπομπές στο όνομά τους, γ) Στη διδακτορική διατριβή 
της με τίτλο «Η σχολική επίδοση των μουσουλμάνων μα¬ 
θητών, σε σχέση με την κοινωνική ένταξη και διαστρω¬ 
μάτωση των οικογενειών τους, στην ελληνική κοινωνία: 
Γκάζι Αθηνών», που κατατέθηκε στο Πάντειο Πανεπι¬ 
στήμιο το έτος 2004, διαλαμβάνει πιστά αποσπάσματα 
από τις κατατεθείσες τα έτη 1998 και 1999 διδακτορικές 
διατριβές των Σ. Παπαπέτρου και Π. Μπερερή, και πάλι 
χωρίς παραπομπή στο όνομά τους. 

2) Για το σύνολο των ως άνω πειθαρχικών αδικημά¬ 
των η εγκαλουμένη παραπέμπεται ενώπιον του Πειθαρ¬ 
χικού Συμβουλίου με το ως άνω 257/3.8.2012 έγκυρο 
έγγραφο του Πρύτανη του Πανεπιστημίου Κρήτης, στο 
οποίο, κατ' εκτίμηση του περιεχομένου του, αναφέρο- 
νται συγκεκριμένα πραγματικά περιστατικά σχετικά με 
τις λογοκλοπές από τις ως άνω διδακτορικές διατριβές 
των Σ. Παπαπέτρου, Π. Μπερερή και Ο. Ευαγγέλου, ενώ 
σχετικά με τις λοιπές λογοκλοπές που διαπιστώθηκαν 
στα εκδοθέντα τα έτη 2007, 2009 και 2010 τρία βιβλία 
της, διαλαμβάνονται αυτούσια τα συμπεράσματα της 
επιτροπής καθηγητών που ερεύνησαν την σε βάρος της 
καταγγελία, τα συγκεκριμένα δε πραγματικά περιστατικά 
των λογοκλοπών που προέκυψαν από την αντιπαραβολή 
των ως άνω βιβλίων της εγκαλουμένης και των επίμα¬ 
χων συγγραμμάτων, άρθρων και εργασιών τρίτων δημι¬ 
ουργών, διαλαμβάνονται διεξοδικά στα με αριθ. πρωτ. 
221/19.1.2012 και 5313/18.5.2012 έγγραφα των καθη¬ 
γητών Πανεπιστημίου Κρήτης Σ. Χιωτάκη - Δ. Γράβαρη 
και Μ. Πασχάλη , τα οποία μαζί με το παραπεμπτήριο 
έγγραφο του Πρύτανη του άνω Πανεπιστημίου περιήλ¬ 
θαν σε πλήρη γνώση της εγκαλουμένης στις 5.12.2014, 
οπότε έλαβε γνώση της δικογραφίας αλλά και αντίγραφα 
από τα στοιχεία της, προκειμένου να καταθέσει το υπό- 
μνημαπαροχή εξηγήσεων στον εισηγητή της υπόθεσης. 

II. 1) Στο άρθρο 326 του ν. 5343/1932 «περί Οργα¬ 
νισμού του Πανεπιστημίου Αθηνών» (Α' 86) το οποίο, 
σύμφωνα με το άρθρο 9 του ν. 249/1976 (Α' 7), έχει εφαρ¬ 
μογή επί των μελών Δ.Ε.Π. όλων των Α.Ε.Ι., ορίζεται ότι 
«Εάν τακτικός ή έκτακτος καθηγητής του Πανεπιστημίου 
παραβαίνη τα εαυτού καθήκοντα, εάν επιδεικνύη ραθυ¬ 
μίαν ή κουφότητα ασύγγνωστον περί την εκπλήρωσιν 
αυτών, εάν επιδεικνύη διαγωγήν απάδουσαν εις την 
αξιοπρέπειαν του Πανεπιστημιακού λειτουργού, εάν 
αυτοβούλως εγκατάλειψη την θέσιν αυτού, τιμωρείται 
πειθαρχικώς δι' εγγράφου επιπλήξεως, δια προστίμου 
ουχί κατωτέρου του δεκάτου ουδ'ανωτέρου ολοκλήρου 
του μηνιαίου μισθού, δια προσωρινής απολύσεως από 
ενός μηνάς μέχρι ενός έτους ή δι' οριστικής απολύσεως». 

2) Από τις διατάξεις του άρθρου 332 παρ. 1 του 
ν. 5343/1932, συνάγεται ότι κάθε πειθαρχικό παράπτω¬ 
μα μέλους Δ.Ε.Π. των Α.Ε.Ι. υποκύπτει σε παραγραφή 
μετά πενταετία από της τελέσεως του ή, αν πρόκειται 


για κατ' εξακολούθηση πειθαρχικό αδίκημα, από τότε 
που αυτό έπαυσε να τελείται, εκτός αν αποτελεί και 
αξιόποινη πράξη, οπότε δεν παραγράφεται πριν από 
τη συμπλήρωση της υπό του οικείου ποινικού νόμου 
οριζομένης παραγραφής. Περαιτέρω, από τις ίδιες ως 
άνω διατάξεις (άρθρου 332 παρ. 1 του ν. 5343/1932) σε 
συνδυασμό προς το άρθρο 113 του Ποινικού Κώδικα, 
στο οποίο αυτές παραπέμπουν, συνάγεται ότι η ανωτέρω 
παραγραφή αναστέλλεται από την έναρξη της κύριας 
διαδικασίας έως την αμετάκλητη κρίση, όχι όμως πέραν 
της τριετίας. Πράξη δε της κύριας διαδικασίας, με την 
οποία αναστέλλεται η παραγραφή, αποτελεί η επίδοση 
της κλητεύσεως του εγκαλουμένου για να απολογηθεί 
ενώπιον του Πειθαρχικού Συμβουλίου. 

3) Από τις διατάξεις των άρθρων 1 παρ. 1, 3,4,16,19, 
21 και 66 του ν. 2121/1993 «Πνευματικά Δικαιώματα, 
συγγενικά δικαιώματα και πολιτιστικά θέματα....» (ΦΕΚ 
Α' 25), προκύπτουν, μεταξύ άλλων, τα εξής: Ως έργο, προ- 
στατευόμενο από τις διατάξεις περί πνευματικής ιδιοκτη¬ 
σίας, νοείται το προϊόν του πνεύματος ως αποτέλεσμα 
δημιουργικής πράξεως φυσικού προσώπου, αποτυπού- 
μενο σε οποιαδήποτε μορφή προσιτή στις αισθήσεις και 
ανταποκρινόμενο στις προϋποθέσεις της γενικής ρήτρας 
της πρωτοτυπίας. Η έννοια της πρωτοτυπίας, κατά την 
κρατούσα στη νομολογία και θεωρία της στατιστικής 
μοναδικότητας, συνίσταται στην κρίση ότι κάτω από 
παρόμοιες συνθήκες και με τους ίδιους στόχους, κανέ¬ 
νας άλλος δημιουργός, κατά λογική πιθανολόγηση, δεν 
θα ήταν σε θέση να δημιουργήσει έργο όμοιο ή ότι το 
συγκεκριμένο έργο παρουσιάζει μία ατομική ιδιομορφία 
ή ένα ελάχιστο όριο «δημιουργικού ύψους», χωρίς να 
απαιτείται αυτό να βρίσκεται σε ιδιαίτερα υψηλό επίπε¬ 
δο, έτσι ώστε να ξεχωρίζει και να διαφοροποιείται από 
τα έργα της καθημερινότητας ή από άλλα παρεμφερή 
γνωστά έργα, εκφράζοντας ταυτόχρονα και κάτι από 
την μοναδικότητα της προσωπικότητας του δημιουρ¬ 
γού. Ο πνευματικός δημιουργός ενός έργου αποκτά επ' 
αυτού το απόλυτο δικαίωμα της πνευματικής ιδιοκτησί¬ 
ας, που περιλαμβάνει το δικαίωμα εκμετάλλευσης του 
έργου, δηλαδή το δικαίωμα αναπαραγωγής αυτού και 
της παρουσίασής του στο κοινό, δηλ. της δημοσίευσής 
του (περιουσιακό δικαίωμα) και το δικαίωμα προστασίας 
του προσωπικού του δεσμού με το έργο, δηλαδή την 
εξουσία του δημιουργού να αποφασίζει για τον τρόπο, 
χρόνο και τόπο δημοσίευσης του έργου αλλά και την 
εξουσία της αναγνώρισης της πατρότητας του έργου, 
ήτοι της εξουσίας να απαιτεί και υποχρεώνει κάθε τρίτο 
που χρησιμοποιεί το έργο του να αναγράφει το όνομά 
του ως δικαιούχου των πνευματικών δικαιωμάτων επί 
του έργου (ηθικό δικαίωμα). Αντικείμενο δε της ως άνω 
προστασίας είναι η μορφή και όχι η ιδέα που περιγρά- 
φεται σε ένα πνευματικό δημιούργημα, με συνέπεια να 
είναι ελεύθερη η πρόσβαση τρίτου στις πληροφορίες 
που περιέχονται σε αυτό, ώστε αυτές να κυκλοφορούν 
ελεύθερα, αλλά και να επιφυλάσσεται στο δημιουργό το 
απόλυτο και αποκλειστικό δικαίωμα να εκμεταλλευτεί τη 
συγκεκριμένη μορφή, με την οποία έχουν εκφρασθεί οι 
πληροφορίες αυτές και να αναγνωρίζεται η πατρότητά 
του επί της μορφής αυτής. Περαιτέρω, επιτρέπεται η πα- 

ράθεση από άλλο δημιουργό σύντομων αποσπασμάτων 
κατ' αριθμό, έκταση και αναλογία σε σχέση με το πρω¬ 
τότυπο έργο, αλλά και σε σχέση με το έργο στο οποίο 
ενσωματώνονται τα αποσπάσματα, από έργο ή άρθρα 
κάποιου άλλου, νομίμως δημοσιευμένα σε εφημερίδα 
ή σε περιοδικό, προς αποκλειστικό σκοπό είτε της υπο¬ 
στήριξης της γνώμης του δευτέρου δηλ. εκείνου που τα 
παραθέτει, ή της άσκησης κριτικής στο έργο του πρώ¬ 
του δημιουργού, είτε αποκλειστικά για τη διδασκαλία 
ή τις εξετάσεις σε εκπαιδευτικό ίδρυμα. Η νόμιμη όμως 
παράθεση των, κατά τα ανωτέρω, αποσπασμάτων απαι¬ 
τείται να συνοδεύεται από την αναφορά της πηγής και 
των ονομάτων του πρώτου δημιουργού και του εκδότη 
κατά τη ροή του κειμένου, ενώ η έκταση της παράθεσης 
αυτής πρέπει να δικαιολογείται από τον επιδιωκόμενο 
σκοπό και στο μέτρο, που αυτή είναι σύμφωνη με τα 
χρηστά ήθη. Συνεπώς, η γενική αναφορά της πηγής στη 
βιβλιογραφία, η οποία παρατίθεται προς ενημέρωση του 
αναγνώστη, δεν συνιστά «ένδειξη της πηγής» κατά τις 
διατάξεις περί της ως άνω παράθεσης αποσπασμάτων 
(άρθρα 19-21 ν. 2121/1993), αφού δεν επιτρέπει στον 
αναγνώστη να εξακριβώσει την ταυτότητα του δημιουρ¬ 
γού και συνεπώς δεν διασφαλίζει την διαφύλαξη και την 
αναγνώριση της πατρότητας του κειμένου. Περαιτέρω, 
κάθε προσβολή του δικαιώματος της πνευματικής ιδιο¬ 
κτησίας συνιστά το αδίκημα της λογοκλοπής, συνήθης 
δε μορφή προσβολής αυτού είναι η επανάληψη ξένου 
έργου χωρίς την παραπομπή στο όνομα του δημιουργού 
του, είτε πρόκειται για πιστή αναπαραγωγή του, είτε για 
αναπαραγωγή του με μη ουσιώδεις αποκλίσεις και τρο¬ 
ποποιήσεις, καθώς και η εκμετάλλευσή του. Η συναίνεση 
του δημιουργού για πράξεις ή παραλείψεις, που αλλιώς 
θα αποτελούσαν προσβολή του ηθικού δικαιώματος αυ¬ 
τού, αποτελεί τρόπο άσκησης του δικαιώματος του και 
δεσμεύει το δημιουργό. Εξάλλου, σύμφωνα με το άρθρο 
108 του Υπαλληλικού Κώδικα (Υ.Κ.), όπως ισχύει, το οποίο 
εφαρμόζεται και επί την καθηγητών Α.Ε.Ι. (άρ. 2 παρ. 2 
του Υ.Κ.), κανόνες και αρχές του ποινικού δικαίου εφαρ¬ 
μόζονται και στο πειθαρχικό δίκαιο, εφ'όσον συνάδουν 
με την φύση και τον σκοπό της πειθαρχικής διαδικασίας. 
Εξάλλου, το συγκεκριμένο αδίκημα (της κλοπής πνευμα¬ 
τικής ιδιοκτησίας) έχει πλημμεληματική μορφή, εκτός 
αν συντρέχουν οι όροι του άρθρ. 66 παρ. 3 εδ. 2. του 
ν. 2121 /1993, δηλαδή τέλεση των παράνομων πράξεων 
κατ' επάγγελμα ή περιστάσεις τέλεσης των πράξεων αυ¬ 
τών που μαρτυρούν ότι ο υπαίτιος είναι ιδιαίτερα επικίν¬ 
δυνος για την προστασία της πνευματικής ιδιοκτησίας, 
οπότε έχει τη μορφή κακουργήματος. Συνιστά δε αυτό 
σωρευτικώς μικτό αδίκημα, ήτοι σώρευση ξεχωριστών 
αδικημάτων στην ίδια νομοτυπική μορφή, που τελείται 
με δύο διαφορετικούς τρόπους, δηλαδή τον πολλαπλα¬ 
σιασμό δι' αντιγραφής με οποιοδήποτε μέσο (π.χ. δια 
χειρός, εκτυπωτή, ηλεκτρονικού υπολογιστή κλπ) και 
την καθ' οιονδήποτε τρόπο διανομή-διάδοση, δηλαδή 
όχι μόνον την κυκλοφορία του ως εντύπου στο εμπό¬ 
ριο, αλλά και την απλή δημοσίευσή του, π.χ. ως εντύπου, 
φωτοτυπίας, ηλεκτρονικού κειμένου, η οποία καθιστά 
δυνατή την πρόσβαση σ'αυτά από τρίτα πρόσωπα. Καθέ¬ 
νας από τους τρόπους αυτούς συνιστά αυτοτελή μορφή 


τελέσεως της πράξης της λογοκλοπής, τιμωρούμενη ως 
ιδιαίτερο αδίκημα για το οποίο επιβάλλεται ιδιαίτερη 
ποινή (ΑΠ 427/2012,1500/2006,1797/1997,315/1996). 
Εξάλλου, αυτό είναι αδίκημα τυπικό, και επομένως δεν 
απαιτείται η επέλευση ορισμένου αποτελέσματος σε 
βάρος του δημιουργού του έργου (π.χ. ηθική ή υλική 
ζημία του), καθόσον σκοπός του νόμου είναι όχι απλώς 
η ικανοποίηση του προσβαλλόμενου δημιουργού, αλλά 
και η προστασία της πνευματικής παραγωγής γενικότε¬ 
ρα, η οποία σε αντίθετη περίπτωση, θα υπονομευόταν. 
Θεωρείται δε αυτό τετελεσμένο, όσον αφορά μεν στον 
πολλαπλασιασμό από την περάτωσή του, όσον αφορά 
δε στη διανομή (διάδοση), από την έναρξή της. Τέλος, 
η κατ'άρθρο 332 παρ. 1 του ν. 5343/1932 πενταετής 
παραγραφής του, για μεν το πρώτο (αντιγραφή - πολ¬ 
λαπλασιασμό) αρχίζει από την περάτωσή του, για δε το 
δεύτερο (διάδοση - διανομή) η παραγραφή δεν αρχίζει, 
καθόν χρόνο το έργο διαδίδεται και πριν αυτό αποσυρθεί 
από την «κυκλοφορία». 

III. 1) Από την επισκόπηση και αντιπαραβολή των 
επίμαχων κειμένων, τα 216/17.1.2012, 221/19.1.2012 
5313/18.5.2012 πορίσματα των καθηγητών Δ. Κοτρό- 
γιαννου, Σ. Χιωτάκη, Δ. Γράβαρη και Μ. Πασχάλη, τα 
181/7.12.2011 και από 11.12.2014 υπομνήματα της εγκα- 
λουμένης,τιςαπό 11.12.2014 και 12.12.2014 καταθέσεις 
του Σ. Παπαπέτρου, την από 11.12.2014 κατάθεση του 
Δ. Σταμούλη, την από 4.12.2014 κατάθεση του Ο. Ευαγγέ¬ 
λου, το 44/4.3.2015 απολογητικό υπόμνημα της εγκαλου- 
μένης, τις από 2.3.2015 και 26.2.2015 υπεύθυνες δηλώ¬ 
σεις των Σ. Παπαπέτρου και Δ. Σταμούλη, τα στοιχεία που 
προκύπτουν από την ηλεκτρονική πλατφόρμα διαχείρι¬ 
σης πανεπιστημιακών συγγραμμάτων «ΕΥΔΟΞΟΣ» του 
Υπουργείου Παιδείας, καθώς και όλα τα λοιπά στοιχεία 
του πειθαρχικού φακέλου, μεταξύ των οποίων οι καταθέ¬ 
σεις των δημοσία, εξετασθέντων μαρτύρων, προέκυψαν 
τα ακόλουθα: Η εγκαλουμένη, στις 14.1.2009 εξελέγη για 
την πλήρωση μιάς (1) προκηρυχθείσας κενής οργανικής 
θέσης Διδακτικού Ερευνητικού Προσωπικού (ΔΕΠ) στη 
βαθμίδα του λέκτορα του Τμήματος Πολιτικής Επιστήμης 
της Σχολής Κοινωνικών Επιστημών του Πανεπιστημίου 
Κρήτης, με γνωστικό αντικείμενο «Μειονότητες και Πο¬ 
λιτική». Διορίστηκε επί θητεία στην ως άνω θέση στις 
31.12.2010, με την 10306/7.10.2009 πράξη του πρύτανη 
του ίδιου Πανεπιστημίου (ΦΕΚ 1254/31.12.2010 τ. Γ') και 
ανέλαβε τα καθήκοντά της στις 18.1.2011. Κατά το μετα¬ 
ξύ της εκλογής και της ανάληψης των καθηκόντων της 
από 16.10.2009 έως 18.1.2011 χρονικό διάστημα, απα¬ 
σχολήθηκε στο παραπάνω Τμήμα του Πανεπιστημίου 
Κρήτης, δυνάμει ανανεούμενων συμβάσεων ιδιωτικού 
δικαίου ορισμένου χρόνου, του άρθρου 5 π.δ. 407/1980 
(Α' 112), με μηνιαία αμοιβή ίση προς τις αποδοχές της 
βαθμίδας του Λέκτορα, για την εκτέλεση ερευνητικού, 
εξεταστικού αλλά και διδακτικού έργου σχετικά με το πα¬ 
ραπάνω γνωστικό αντικείμενο (βλ. τις από 16.10.2009 και 
1.3.2010 και 1.9.2011 σχετικές συμβάσεις). Ειδικότερα, 
στο ανωτέρω διδακτικό της έργο περιλήφθηκε η διδα¬ 
σκαλία των μαθημάτων: 1) «Μεταναστευτική Πολιτική 
της Ευρωπαϊκής Ένωσης», 2) «Μειονότητες και Ελληνική 
Πολιτική», 3) «Κοινωνικός Αποκλεισμός των μεταναστών 

και πολιτικές ένταξης στην Ελλάδα», 4) «Δικαιώματα και 
Μετανάστευση», 5) «Ειδικά Θέματα Μεταναστευτικής 
Πολιτικής», τα οποία (πλην του υπ' αριθ. 5) συνέχισε να 
διδάσκει η εγκαλουμένη μετά το διορισμό της και μέχρι 
το πέρας του ακαδημαϊκού έτους 2013-2014 (βλ. συ¬ 
νημμένο πρόγραμμα μαθημάτων χειμερινού εξαμήνου 
ακαδημαϊκού έτους 2013-2014 προσκομισθέν από την 
εγκαλουμένη). Σύμφωνα με το 575/10.12.2014 έγγρα¬ 
φο της ΓραμματείαςτουΤμήματος Πολιτικής Επιστήμης 
του Πανεπιστημίου Κρήτης, από τα τρία συγγράμματα 
της εγκαλουμένης «Ελληνική Πολιτισμική Ταυτότητα και 
Ευρωπαϊκή Ενοποίηση», «Μετανάστευση, Κοινωνικός 
Αποκλεισμός και Πολιτικές Ένταξης στην Ελλάδα» και 
«Δικαιώματα και Μετανάστευση - Παλιννόστηση στην 
Ευρωπαϊκή Ένωση», τα δύο πρώτα αναρτήθηκαν στην 
ιστοσελίδα του Τμήματος Πολιτικής Επιστήμης του Πα¬ 
νεπιστημίου Κρήτης και παρέμειναν ανηρτημένα καθ' 
όλη τη διάρκεια του εαρινού εξαμήνου του ακαδημαϊκού 
έτους 2010-2011 (δηλαδή από 1.3.2011 έως 31.8.2011), 
προκειμένου να χρησιμοποιηθούν ως βοηθητικό υλι¬ 
κό στις εξετάσεις των φοιτητών τουΤμήματος. Κατά τα 
ακαδημαϊκά δε έτη 2011-2012 και 2012-2013, τα σχετικά 
με τα μαθήματα αυτά τρία επίμαχα συγγράμματα της 
εγκαλουμένης, απετέλεσαν επιλεγμένα εγχειρίδια-συγ- 
γράμματα προς διανομή στους φοιτητές του Πολιτικού 
Τμήματος του Πανεπιστημίου Κρήτης (βλ. τους σχετικούς 
ανηρτημένους πίνακες στην ηλεκτρονική πλατφόρμα 
«ΕΥΔΟΞΟΣ»του Υπουργείου Παιδείας, που συνιστά ηλε¬ 
κτρονική υπηρεσία ολοκληρωμένης διαχείρισης συγ¬ 
γραμμάτων και λοιπών βοηθημάτων, αφορώσα στην 
επιλογή και διανομή των συγγραμμάτων στους φοιτητές 
των πανεπιστημίων της χώρας, τον συνημμένο Πίνα¬ 
κα Ύλης Εξεταστικής Περιόδου Χειμερινού Εξαμήνου 
2011-2012 με διδάσκουσα την εγκαλουμένη ράί-άΐΐρ:// 
ά3ρροΙίΙίΙ<οηίίΙθ5.ννοΓάρΓθ55.ςοιη/.../νΐ3ςΓΐ3άί), όπως άλ¬ 
λωστε και η ίδια παραδέχεται, χαρακτηρίζοντας αυτά ως 
«σημειώσεις». Σημειωτέον ότι, σύμφωνα με την παραπά¬ 
νω πλατφόρμα, προκειμένου ένα σύγγραμμα να συμπε- 
ριληφθεί μεταξύ των επιλεγμένων προς διανομή στους 
φοιτητές βιβλίων, απαιτείται η προηγούμενη τήρηση 
από τον εκδότη της διαδικασίας εγγραφής και πιστοποί¬ 
ησής του στο σύστημα, της ηλεκτρονικής καταχώρισης 
των συγγραμμάτων του (μέσω αντίστοιχης φόρμας που 
περιλαμβάνει λεπτομερή στοιχεία των συγγραμμάτων 
του, όπως πχ τίτλο, συγγραφέα, εκδόσεις, έτος έκδοσης 
κλπ) και ηλεκτρονικής κοστολόγησης αυτών, καθώς και 
ενημέρωση από τον εκδότη των συνεργαζόμενων με αυ¬ 
τόν διανομέων για την καταχώριση από τους τελευταίους 
στο σύστημα των σημείων διανομής, των συγγραμμάτων 
του. Με την απευθυνόμενη προς το Υπουργείο Παιδεί¬ 
ας και Θρησκευμάτων, Πολιτισμού και Αθλητισμού από 
30.3.2011 αίτησή του (με αριθ. πρωτ.42422/Β2/6.4.2011), 
ο Οδυσσέας Ευαγγέλου του Ευαγγέλου, εκπαιδευτικός, 
κατήγγειλε ότι η εργασία με τίτλο «Διαπολιτισμική εκ¬ 
παίδευση και διαπολιτισμικό αναλυτικό πρόγραμμα 
(Τάσεις και Προοπτικές στην Ελληνική Πρωτοβάθμια 
Εκπαίδευση)», υπογραφόμενη απάτην εγκαλουμένη και 
τον Σάββα Παπαπέτρου, κοινωνικό ψυχολόγο, αποτελεί 
προϊόν λογοκλοπής σε βάρος του, αφού ολόκληρη η 


εργασία αυτή, αποτελεί πιστή αντιγραφή μέρους της 
δημοσιευθείσας το 2005 διδακτορικής διατριβής του, 
με τίτλο «Η διαπολιτισμικότητα στο Αναλυτικό Πρόγραμ¬ 
μα του ελληνικού δημοτικού σχολείου. Οι απόψεις των 
εκπαιδευτικών», χωρίς καμμιά παραπομπή στο όνομά 
του. Ακολούθησε η (απευθυνόμενη προς τον Πρύτανη, 
Αντιπρυτάνεις Κοσμήτορα και όλα τα μέλη ΔΕΠ τουΤμή¬ 
ματος Πολιτικής Επιστήμης του Πανεπιστημίου Κρήτης) 
από 30.9.2011 ανώνυμη καταγγελία («υπογράφεται» από 
την «κίνηση» Πανεπιστημιακή Διαφάνεια), σύμφωνα με 
την οποία στα ως άνω τρία βιβλία της εγκαλουμένης δι¬ 
αλαμβάνονται αποσπάσματα πανομοιότυπα με επισυ- 
ναπτόμενα κείμενα σε βιβλία, άρθρα και το διαδίκτυο, 
χωρίς να υπάρχουν σχετικές παραπομπές στο όνομα του 
δημιουργού τους. Την τελευταία καταγγελία διερεύνησε 
συγκροτηθείσα-μετην 61/7.10.2011 εντολή του Πρύτα¬ 
νη -τριμελής Επιτροπή καθηγητών του Τμήματος Πολιτι¬ 
κής Επιστήμηςτου Πανεπιστημίου Κρήτης (Σ. Χιωτάκης, 
Δ. Γράβαρης, Δ. Κοτρόγιαννος), ενώπιον της οποίας η 
εγκαλουμένη κατέθεσε τις απόψεις της για τα καταγ¬ 
γελλόμενα σε βάρος της καθώς και το 181/7.12.2011 
υπόμνημά της. 

2) Από την επισκόπηση και αντιπαραβολή των επίμα¬ 
χων κειμένων διαπιστώνεται ότι: 

ι. Οσον αφορά στα τρία ως άνω βιβλία της εγκαλου- 
μένης, αντίτυπα των οποίων περιλαμβάνονται στο φά¬ 
κελο: α) Στο βιβλίο της με τίτλο «Μετανάστευση, Κοινω¬ 
νικός Αποκλεισμός και Πολιτικές Ένταξης στην Ελλάδα», 
Αθήνα 2009 και συγκεκριμένα στο Κεφάλαιο 7 με τίτλο 
«Συμπεράσματα», στις σελ. 177-178, αναπαράγονται 
αυτολεξεί αποσπάσματα από το πέντε σελίδων άρθρο 
της Γ. Πετράκη με τίτλο «Κοινωνικός Αποκλεισμός: Πα- 
λαιές και Νέες Αναγνώσειςτου Κοινωνικού 6ου Προβλή¬ 
ματος», το οποίο είχε δημοσιευθεί στα Πρακτικά του 
Επιστημονικού Συνεδρίου του Ιδρύματος Σάκη Καρά- 
γιωργα, με θέμα Κοινωνικές Ανισότητες και Κοινωνικός 
Αποκλεισμός, Αθήνα, 1998 (σελ. 20-22). β) Στο βιβλίο της 
με τίτλο «Δικαιώματα και Μετανάστευση - Παλιννόστη- 
ση στην Ευρωπαϊκή Ένωση» Εκδόσεις Ηρόδοτος, Αθήνα, 
2010, στις σελίδες 12-21 περιλαμβάνεται πιστή αναπα¬ 
ραγωγή του συνόλου (πλην στατιστικών πινάκων) του 
άρθρου με τίτλο «Η Μετανάστευση και ο Διεθνής ρόλος 
της Ευρωπαϊκής Ένωσης», που είναι ανηρτημένο σε ηλε¬ 
κτρονική ιστοσελίδα του Ινστιτούτου Στατιστικής Τεκ¬ 
μηρίωσης και Ανάλυσης του Τμήματος Στατιστικής του 
Οικονομικού Πανεπιστημίου Αθηνών, σελ. 1-7. γ) Στο 
βιβλιστής με τίτλο «Ελληνική Πολιτισμική Ταυτότητα και 
Ευρωπαϊκή Ενοποίηση», εκδόσεις Ηρόδοτος, Αθήνα, 
2007, διαπιστώνεται εκτεταμένη, ως επί το πλείστον, αυ¬ 
τούσια μεταφορά κειμένων άλλων δημιουργών, εκτει¬ 
νόμενη σε εξήντα μία (61) σελίδες του εν λόγω βιβλίου 
της. Συγκεκριμένα, στις σελίδες: ί) 90-95, διαλαμβάνεται 
πιστή και πλήρης αναπαραγωγή του δημοσιευμένου 
στην εφημερίδα «Το Βήμα» της 29ης Απριλίου 2000 άρ¬ 
θρου του Γ. Β. Δερτιλή, που δεν αναφέρεται στη βιβλιο¬ 
γραφία ϋ) στις σελίδες 58,63-64,68-71 και 84-86, παρά¬ 
φραση, περίληψη πληροφοριών αλλά και πιστές 
αναπαραγωγές, που αντιστοιχούν στις σελίδες 141,143, 
148-152, 154, 156-159 και 125-128 του βιβλίου του 




Τεύχος Γ'524/09.06.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


3897 


Γ. Κόκκινου με τίτλο «Αναζητώντας την Ευρώπη: Οι Αντι¬ 
νομίες της Ευρωπαϊκής Πολιτικής Κουλτούρας και η Ιδέα 
της Ευρωπαϊκής Ενοποίησης», Μεταίχμιο, Αθήνα, 2000, 
που αναγράφεται στη βιβλιογραφία με τον εν μέρει 
εσφαλμένο τίτλο «Αναζητώντας την ενότητα στην πολυ¬ 
μορφία- Οι αντινομίες της ευρωπαϊκής πολιτικής κουλ¬ 
τούρας και η ιδέα της ευρωπαϊκής ενοποίησης» ίίί) στις 
σελίδες 43-51 και 54-56, όπου περιλαμβάνεται η υποε- 
νότητα 2.3. αναπαράγεται πιστά ακόμη και ο τίτλος της, 
από το άρθρο της Κ. Σεραφείμ «Η Ευρώπη ως ιδέα, πε¬ 
ριεχόμενο και ιστορική συνέχεια» ηλεκτρονικό περιοδι¬ 
κό Ανιστόρητον, τόμος 6,2006, που δεν αναφέρεται στη 
βιβλιογραφία, ίν) στις σελίδες 13-15,17,29-30 και 32-33 
απαντώνται εσφαλμένες παραπομπές (σελ.13, 13-14, 
29-30) και αυτολεξεί αναπαραγωγές αποσπασμάτων από 
το βιβλίο του Κ. Βρύζα με τίτλο «Παγκόσμια Επικοινωνία 
και Πολιτιστικές Ταυτότητες», Ουΐθΐηβθΐ'ς,1997, Αθήνα, 
σελίδες 169,171-175,177,179, που αναφέρεται στη βι¬ 
βλιογραφία. ν) στις σελίδες 33-35 διαλαμβάνεται πιστή 
αντιγραφή αποσπασμάτων από το βιβλίο του Γ. Πασχα- 
λίδη, με τίτλο «Η πολιτισμική ταυτότητα ως δικαίωμα κι 
ως απειλή-Η διαλεκτική τηςταυτότητας και η αμφιθυμία 
της κριτικής» στο Εθνικό Κέντρο Κοινωνικών Ερευνών, 
Εμείς και οι άλλοι - Αναφορές στις τάσεις και τα σύμβο¬ 
λα, χωρίς παραπομπές στο πρωτότυπο κείμενο, Τυπω- 
θήτω, Αθήνα, 1999, σελίδες 73-76, που αναφέρεται στη 
βιβλιογραφία, νί) στις σελίδες 40-41 και 73-74 περιλαμ¬ 
βάνονται πιστές αναπαραγωγές αποσπασμάτων από το 
βιβλίο του I. Κ. Χασιώτη με τίτλο «Αποζητώνταςτην ενό¬ 
τητα στην ποικιλομορφία: Οι απαρχές της ευρωπαϊκής 
ενότητας από το τέλος του Μεσαίωνα ως τη Γαλλική 
Επανάσταση» 1999, Παρατηρητής, Θεσσαλονίκη, στις 
σελίδες 16 και 40, που αναφέρεται στη βιβλιογραφία. Και 
νίί) στις σελίδες 58-62,65-67,74,75-81 και 101 -102 απα- 
ντώνται πιστές αναπαραγωγές εκτενών αποσπασμάτων 
στην ελληνική από το βιβλίο του Κ. \Λ/ίΐ5θη - ) ν3π άθΓ 
ϋυ55θπ [θά$] 1995, «ΤΗθ Ηϊδίοτγ οί ϊΓιθ Ιάθ3 οί Ευτορθ», 
Οροπ υπίνθΓ5ί1:γ (σελίδες 90-95, 98-99, 101, 108, 187, 
176-177,143-146 και 207), που δεν αναφέρεται στη βι¬ 
βλιογραφία, ενώ απαντά μόνο σε δύο υποσημειώσεις 
της στις σελίδες 61 και 69. δ) Από τα ανωτέρω στοιχεία 
αντιγραφής και την έλλειψη της νόμιμης παραπομπής 
στο όνομα των δημιουργών (πλην της ύπαρξης των δύο 
παραπάνω υποσημειώσεων), αποδεικνύεται η τέλεση 
του αδικήματος λογοκλοπής και με τα τρία βιβλία της 
εγκαλουμένης. Κρίνεται δε αβάσιμος ο ισχυρισμός της 
ότι για τη συγγραφή των συμπερασμάτων ως προς τον 
κοινωνικό αποκλεισμό, που διαλαμβάνονται στις σελίδες 
177 και 178 του βιβλίου της «Μετανάστευση, Κοινωνικός 
Αποκλεισμός και Πολιτικές Ένταξης στην Ελλάδα» (2009) 
δεν «χρησιμοποίησε ως πηγή» το παραπάνω άρθρο της 
Γ. Πετράκη, αλλά «το ίδιο ακριβώς κείμενο» από άλλες 
περισσότερες (δώδεκα) διαφορετικές πηγές, τις οποίες 
αναφέρει στη βιβλιογραφία της {και ειδικότερα αποσπά¬ 
σματα από: 1) τη σελίδα 480 του Τόμου του Ιδρύματος 
Σάκη Καράγιωργα «Κοινωνικές Ανισότητες και Κοινωνι¬ 
κός Αποκλεισμός»-Αθήνα 1998, 2) τη σελίδα 16 της Κ. 
Κασιμάτη «Κοινωνικός Αποκλεισμός - Η Ελληνική εμπει- 
ρία»-Αθήνα 1998, 3) τις ηλεκτρονικές διευθύνσεις, 


4) νννννν.3υθό.9Γ/5ΐ3ΐί5ΐίε3ΐ-ίη5ΐίΐυ1:θ και 5) νννννν. ρθθ.ςτ/ 
ννρ...ά/ιηογζ3ΐ3.Ιιΐιη, 6) το άρθρο της Δ. Μουζαλά με 
τίτλο «Το κλειδί για τη διαρκή ανταγωνιστικότητα: δια¬ 
παιδαγώγηση, μόρφωση και εκπαίδευση μέσα από το 
θεσμό του Ολοήμερου σχολείου», 7) το βιβλίο του 
Κ. Βεργόπουλου «Παγκοσμιοποίηση»-1999 Νέα Σύνορα, 
8) το βιβλίο του Κ. Μελά «Παγκοσμιοποίηση»-1999 Εξά¬ 
ντας, 9) το βιβλίο του Όσκαρ Λαφονταίν - Κρίστας Μύλ- 
λερ «Μη φοβάστε την παγκοσμιοποίηση»-1999 Πόλις, 
10) το βιβλίο του Π. Περσιάνη «Φιλοσοφικά, παιδαγωγι¬ 
κά και πρακτικά προβλήματα που σχετίζονται με την 
καθιέρωση και λειτουργία του σχολείου»,-Παιδαγωγική 
Επιθεώρηση 26/97,11) τις σελίδες 37-38 του κειμένου 
της Άννας Νικολάου «Η παιδική φτώχεια στην Αθήνα. 
Θεωρητικές προσεγγίσεις, εμπειρική έρευνα και μεθο¬ 
δολογικά ζητήματα» και 12) τα συνημμένα στο φάκελο 
του πειθαρχικού φακέλου ράί5 01_Άννα Νικολάου.ράί 
και 02_Ιιπιηί9Γ3ΐίοη.ράί : }. Και τούτο διότι η συγκεκριμέ¬ 
νη διατύπωση του επίμαχου κειμένου των σελίδων 177 
και 178 της διατριβής της, δεν απαντάται σε καμιά από 
τις δώδεκα αυτές διαφορετικές πηγές (μάλιστα στις ανα- 
φερόμενες από την εγκαλουμένη σελίδες τους αναφέ- 
ρονται άλλα άσχετα κείμενα), αλλ'αντιθέτως, απαντάται 
αποκλειστικά και μόνον στο επίμαχο άρθρο της Γ. Πε¬ 
τράκη, και μάλιστα στις σελίδες 20,21 και 22 του παρα¬ 
πάνω Τόμου των Πρακτικών του Ιδρύματος Σάκη Καρά- 
γιωργα του έτους 1999, ο οποίος διαλαμβάνεται στη 
βιβλιογραφία της, απ'όπου και η αντιγραφή, και όχι στη 
σελίδα 480 του εν λόγω Τόμου, όπως η ίδια διατείνεται. 
Είναι δε αδιάφορο το γεγονός της αναφοράς του επίμα¬ 
χου αυτού Τόμου στην βιβλιογραφία της, αφού κατά τα 
προεκτεθέντα, με δεδομένη την παραπάνω αντιγραφή, 
είχε την υποχρέωση παραπομπής στο όνομα της Γ. Πε¬ 
τράκη και το περιέχον το άρθρο της Τόμο των παραπά¬ 
νω Πρακτικών, κατά τη ροή του κειμένου. Εξάλλου, η 
διαπιστούμενη εν λόγω αντιγραφή (στο βιβλίο της εγκα- 
λουμένης του 2009 από το άρθρο της Γ. Πετράκη), είναι 
μεν περιορισμένης έκτασης, αρκεί όμως για τη στοιχει- 
οθέτηση του αδικήματος της λογοκλοπής, αφού στην 
περίπτωση του άρθρου της Γ. Πετράκη η αντιγραφή 
αφορά στο κύριο μέρος του (πέντε σελίδων άλλωστε) 
κειμένου της, στην έκφραση δηλαδή των κύριων ιδεών 
της (έννοια και κοινωνικό πρόβλημα του κοινωνικού 
αποκλεισμού). Ομοίως, οι παράγραφοι με τους τίτλους 
«Η Μετανάστευση και ο Διεθνής ρόλος της Ευρωπαϊκής 
Ένωσης»-«Η Ευρωπαϊκή προσέγγιση»-«Μετανάστευση» 
-«Συνοριακοί έλεγχοι» - «Ένταξη»-«Διαχείριση της Μετα¬ 
νάστευσης: η εξωτερική διάσταση» -«Ευρωπαϊκή πολι¬ 
τική εξέλιξη» -«Εξωτερική και Αμυντική ευρωπαϊκή πο¬ 
λιτική», που εκτείνονται στις σελίδες 12-21 του βιβλίου 
της με τίτλο «Δικαιώματα και Μετανάστευση - Παλιννό- 
στηση στην Ευρωπαϊκή Ένωση» (2010), συνιστούν πράγ¬ 
ματι πιστή αντιγραφή ολόκληρου του ανηρτημένου στην 
ιστοσελίδα του Ινστιτούτου Στατιστικής Τεκμηρίωσης 
νννννν.3υθό.9Γ/5ΐ:3ΐί5ΐ:ίθ3ΐ-ίη5ΐ:ί1:υ1:θ άρθρου, με τίτλο «Η 
Μετανάστευση και ο Διεθνής ρόλος της Ευρωπαϊκής 
Ένωσης» καθώς και την ιστοσελίδα \Λ/\Λ/\/ν.θυΓορθ3η- 
είΐίζθη5-εοπ5υΙΐ3ΐίοη.θυ, πράγμα το οποίο και η ίδια η 
εγκαλουμένη εμμέσως παραδέχεται, αφού αρνείται μεν 

την χρήση του συγκεκριμένου άρθρου ως πηγής για την 
συγγραφή των παραπάνω παραγράφων στις σελίδες 
12-21 του βιβλίου της, επικαλείται όμως αβασίμως ως 
«άλλες πηγές» τις παραπάνω ιστοσελίδες που συμπερι¬ 
έλαβε στη βιβλιογραφική της αναφορά. Και τούτο διότι 
οι παραπάνω ιστοσελίδες δεν συνιστούν πηγή των επί¬ 
μαχων παραγράφων, αλλά ηλεκτρονικό πλαίσιο στο 
οποίο το άρθρο αυτό του παραπάνω Ινστιτούτου, μονα¬ 
δική πηγή του αποσπάσματος της, αναρτάται αυτούσιο. 
Εξάλλου, πρόδηλη, εκτεταμένη και συστηματική λογο¬ 
κλοπή διαπιστώνεται και στις ως επί το πλείστον αυτο¬ 
λεξεί αναπαραγωγές που διαλαμβάνονται στο βιβλίο της 
με τίτλο «Ελληνική Πολιτισμική Ταυτότητα και Ευρωπα¬ 
ϊκή Ενοποίηση» (2007), στις εξήντα πέντε περίπου σελί¬ 
δες του οποίου είναι πρόδηλη η συρραφή, ως επί το 
πλείστον αυτούσιων και ολιγότερον παραφράσεων, των 
κειμένων των παραπάνω επτά συγγραμμάτων και άρ¬ 
θρων των αντιστοίχων δημιουργών. Είναι δε αβάσιμος 
ο ισχυρισμός της ότι δεν χρησιμοποίησε ως πηγή το ως 
άνω άρθρο του Γ. Β. Δερτιλή για τη συγγραφή των αντι¬ 
στοίχων σελίδων του βιβλίου της, οι οποίες κρίνεται ότι 
είναι πιστή αντιγραφή αυτού (άρθρου του Γ. Δερτιλή), 
καθόσον οι πηγές τις οποίες ισχυρίζεται ότι πράγματι 
χρησιμοποίησε (όπως 1.-031X13 5 οΙθά 3 ςΙ, «Είδωλα της 
Ευρώπης» στο Ελληνική Πολιτισμική Ταυτότητα και Ευ¬ 
ρωπαϊκή Ενοποίηση, Ελληνικό Κέντρο Ευρωπαϊκών Με¬ 
λετών-Αθήνα 1993 σελ. 131,2.-Κ. Βεργόπουλος, «Ποιος 
φοβάται την Ευρώπη - Ανατομία ενός μύθου»-Νέα Σύ¬ 
νορα Λιβάνης Αθήνα 2000 σελ. 87.88,3.-Δ.Τσάτσος «Ευ¬ 
ρωπαϊκή Συμπολιτεία-Για μια ένωση λαών με ισχυρές 
πατρίδες» - Καστανιώτης Αθήνα 2001, 4 .-υ 5 θη/ν. 3 υΐΓι. 9 Γ/ 
9 ΐ 5 ΐ 3 ΐοΙ/.. ./ 3 ροΙ<Ι_Ι< 35 ίιη 3 ΐ:ί.ήΐ...-), ουδόλως περιλαμβά¬ 
νουν τέτοιο κείμενο. Αλλ' ούτε και οι επικαλούμενες από 
αυτήν πηγές της Νεότερης και Σύγχρονης Ιστορίας 
Γ' Γυμνασίου Τόμος 7ος και της μη ανευρεθείσας στο 
διαδίκτυο ιστοσελίδας νννννν.υςς.ίθ/ϊοςώΙροΙίςγ/ Αΐο 
% 20 ζ/ράί/Αζ 9 φςΙί (αντίγραφο της οποίας παρότι ζητή¬ 
θηκε από την εγκαλουμένη δεν προσκομίσθηκε) περι¬ 
λαμβάνουν το κείμενο των σελίδων 69-70 του εν λόγω 
βιβλίου της, το οποίο συνιστά παράφραση ή και πιστή 
αντιγραφή από τις ως άνω σελίδες του Γ. Κόκκινου. Αλλά 
και υπό την, κατ' εκτίμηση του Συμβουλίου εκδοχή της 
εγκαλουμένης ότι κατά τη συγγραφή των συγγραμμάτων 
της είχε υπόψιν της τις ως άνω τρίτες, διαφορετικές από 
τις αναφερόμενες στην καταγγελία, πηγές της διάχυτης 
πληροφορίας περί την μετανάστευση και τον εξ αυτής 
κοινωνικό αποκλεισμό, δεν ανατρέπεται η περί αντιγρα¬ 
φής ως άνω κρίση, καθόσον, διαφορετικά, δεν εξηγείται 
η απόλυτη σύμπτωση-ταύτιση ή παράφραση των συ¬ 
γκεκριμένων αποσπασμάτων με τις αναφερόμενες στην 
σε βάρος της καταγγελία πηγές, η οποία δεν οδηγεί παρά 
στο συμπέρασμα της από αυτές αντιγραφής. Περαιτέρω, 
από τα στοιχεία του φακέλου προκύπτει ότι τα συγκε¬ 
κριμένα τρία βιβλία της εγκαλουμένης, επιλέχθηκαν 
προς διανομή από τους φοιτητές του Πολιτικού Τμήμα¬ 
τος του Πανεπιστημίου Κρήτης ως συγγράμματα κατά 
τα ακαδημαϊκά έτη 2011-2012 και 2012-2013 κατά τη 
διαδικασία της ηλεκτρονικής πλατφόρμας «ΕΥΔΟΞΟΣ» 
του Υπουργείου Παιδείας (βλ. αντίτυπα αυτών και 


σχετικές ιστοσελίδες του «ΕΥΔΟΞΟΣ»: Όροι και Προϋπο¬ 
θέσεις Συμμετοχής στο Πρόγραμμα Εύδοξος, Διαδικασία 
εγγραφής εκδοτών, Καταχώριση συγγραμμάτων εκδο¬ 
τών, Οδηγίες Εφαρμογής Ηλεκτρονικής Κοστολόγησης), 
εκδοθέντα από τις εκδόσεις ΗΡΟΔΟΤΟΣ με έδρα την 
Αθήνα, (Ομήρου 34), ιδιοκτησίας του μάρτυρα υπερά¬ 
σπισής της Δ. Σταμούλη, τα έτη 2007, 2009 και 2010, 
φέρουν αριθμό Ι5ΒΝ (Ιηΐθΐτΐ 3 ΐίοη 3 ΐ 5 ΐ 3 πά 3 ΓςΙ ΒοοΚ 
ΝϋΓπόθΓ),978-960-8256-73-3 το πρώτο, 978-960-8256- 
73-6 το δεύτερο και 978-960-8256-74-3 το τρίτο, και την 
ένδειξη ςοργ Ν 9 Γ 1 Ϊ: Μαρία Βλαχάδη - 3 II Π 9 Γ 1 Ϊ 5 ΐΐδεη/θά. 
Σύμφωνα δε με τη σελίδα «Αναζήτηση συγγραμμάτων» 
της πλατφόρμας «ΕΥΔΟΞΟΣ», και τα τρία βιβλία είναι 
καταχωρημένα με βάση και άλλα -πλην των ως άνω 
αριθμών Ι5ΒΝ και ετών έκδοσης-λεπτομερή στοιχεία, 
όπως: τον τύπο των βιβλίων ως συγγραμμάτων, την εγκα- 
λουμένη ως συγγραφέα αυτών, τον αριθμό έκδοσης (1 η 
έκδοση), τον κωδικό των βιβλίων στον Εύδοξο 
(13001520, 140774, 140766), το δέσιμό τους (μαλακό 
εξώφυλλο), τον αριθμό των σελίδων τους, τις διαστάσεις 
τους και τον Δ. Σταμούλη ως εκδότη -διαθέτη. Συναφώς, 
ο τελευταίος στην από 11.12.2014 κατάθεσή του αναφέ¬ 
ρει ότι τα τυπωθέντα (ύστερα από φωτοτύπηση και θερ¬ 
μοκόλληση) εγχειρίδια παραδόθηκαν μέσω αντιπροσώ¬ 
που του στο Τμήμα Πολιτικής Επιστήμης στο Ρέθυμνο, 
ότι τα εγχειρίδια αυτά κοστολογήθηκαν με βάση τα 
ανωτέρω Ι5ΒΝ που του χορηγήθηκαν από την Εθνική 
Βιβλιοθήκη και ότι για τα έξοδά του πληρώθηκε από το 
Υπουργείο Παιδείας. Ενόψει αυτών, είναι αβάσιμα, ως μη 
ενισχυόμενα από στοιχεία του φακέλου, τα λοιπά ανα- 
φερόμενα στην από 2.3.2015 υπεύθυνη δήλωση του 
ίδιου αλλά και την από 11.12.2014 κατάθεσή του, ότι και 
τα τρία βιβλία τυπώθηκαν το τελευταίο δεκαήμερο του 
Δεκεμβρίου 2009, καιπαρελήφθησαν από τοΤμήμα Πο¬ 
λιτικής Επιστήμης στις 4.1.2010 και ότι οι κωδικοί Ι5ΒΝ 
που φέρουν δεν αντιστοιχούν σε επίσημες καταχωρή¬ 
σεις. Ενόψει αυτών, τα επίμαχα κείμενα αποτελούν συγ¬ 
γράμματα τα οποία τέθηκαν στη διάθεση των φοιτητών 
του Πανεπιστημίου Κρήτης από την έναρξη του εαρινού 
εξαμήνου του ακαδημαϊκού έτους 2010 - 2011 , αλλά και 
κατά το ακαδημαϊκά έτη 2011 -2012 και 2012-2013, ύστε¬ 
ρα από την τήρηση της διαδικασίας διανομής της πλατ¬ 
φόρμας «ΕΥΔΟΞΟΣ», των οποίων την πατρότητα διεκδι- 
κεί η εγκαλουμένη. Στα πονήματά της δε αυτά, άλλωστε, 
η ίδια δεν περιορίζεται στην απλή σταχυολόγηση ορι¬ 
σμών, απόψεων, ιδεών και συμπερασμάτων, που συγκρο¬ 
τούν, όπως και το οικείο περιεχόμενο των κειμένων των 
άλλων συγγραφέων, απλώς την «διάχυτη πληροφορία» 
ή «κοινό τόπο» γύρω από τα θέματα που πραγματεύο¬ 
νται (του κοινωνικού αποκλεισμού των μεταναστών και 
τις σχετικές εθνικές και ευρωπαϊκές πολιτικές), ώστε 
αυτά, όπως κατ'εκτίμηση του σχετικού ισχυρισμού προ¬ 
βάλλει, να χαρακτηρισθούν ως «σημειώσεις» υπό την 
έννοια κειμένων στερουμένων πρωτοτυπίας, αλλά επι¬ 
χειρεί την εκτενή παράθεση του όλου υλικού γύρω από 
τα παραπάνω θέματα, με την κρίσιμη όμως εν προκει- 
μένω πιστή εκτεταμένη αναπαραγωγή ή παράφραση 
παραγράφων και αποσπασμάτων πρωτότυπων έργων 
άλλων δημιουργών που εμφανίζει ως δικά της, η οποία 

συνοδεύεται μεν από απλές βιβλιογραφικές παραπο¬ 
μπές, αλλά χωρίς την κατά τα προεκτεθέντα στη μείζονα 
σκέψη, απαιτούμενη συγκεκριμένη παραπομπή στο όνο¬ 
μά τους στο αντίστοιχο κείμενο. Τα έργα δε αυτά των 
δημιουργών αυτών διαθέτουν την κατά το νόμο απαι- 
τούμενη ελάχιστη πρωτοτυπία, αφού, λαμβανομένων 
υπόψη του συνόλου της ύλης τους, των επί μέρους τμη¬ 
μάτων τους, της σύλληψης των θέσεών τους και της κα¬ 
τάταξης ή διατύπωσης της ύλης αυτής σχετικά με τα 
παραπάνω θέματα (μετανάστευση και ο εξ αυτής κοινω¬ 
νικός αποκλεισμός - διαπολιτισμική εκπαίδευση - εθνι¬ 
κές και ευρωπαϊκές μεταναστευτικές πολιτικές), παρου¬ 
σιάζουν το απαιτούμενο ελάχιστο δημιουργικό ύψος για 
να χαρακτηρισθούν πρωτότυπα κατά την έκφραση των 
αναλυομένων σε αυτά ιδεών και απόψεων. Συναφώς, 
αβασίμως αυτή προβάλλει ότι η ομοιότητα των επίμαχων 
κειμένων οφείλεται στο γεγονός ότι αυτά πραγματεύο¬ 
νται το ίδιο γνωστικό αντικείμενο, που αντικατοπτρίζει 
την ως άνω «διάχυτη πληροφορία» ή «κοινό τόπο» περί 
τα ζητήματα της μετανάστευσης, με αποτέλεσμα να μην 
είναι δυνατή ή να είναι εξαιρετικά περιορισμένη η δημι¬ 
ουργική απόκλιση των συγγραφέων τους. Και τούτο δι¬ 
ότι η παραδοχή αυτή οδηγεί στο άτοπο συμπέρασμα ότι 
όλα τα βιβλία που πραγματεύονται το ίδιο γνωστικό 
αντικείμενο είναι ακριβώς ίδια και, ως εκ τούτου, κανένα 
δεν μπορεί να τύχει της προστασίας του δικαίου της πνευ¬ 
ματικής ιδιοκτησίας. Επομένως, οι ως άνω αυτούσιες 
αναπαραγωγές σύντομων ή εκτεταμένων αποσπασμά¬ 
των από τα παραπάνω κείμενα άλλων δημιουργών, χωρίς 
την απαραίτητη παραπομπή στο όνομά τους και ανεξάρ¬ 
τητα από την αναφορά τους ή μη στην βιβλιογραφία των 
συγγραμμάτων της εγκαλουμένης, συνιστούν μορφή 
λογοκλοπής. Κρίσιμο δε στοιχείο για την στοιχειοθέτησή 
της δεν αποτελεί ο χαρακτηρισμός των επίμαχων συγ¬ 
γραμμάτων ως βιβλίων ή ως επιβοηθητικών για τους 
φοιτητές του Πανεπιστημίου Κρήτης σημειώσεων, ούτε 
η έλλειψη της χρήσης σύγχρονης αποτυπωτικής ή εκδο¬ 
τικής τεχνικής -λόγω της χρήσης, όπως ισχυρίζεται, της 
απλής εκτύπωσης (φωτοτυπιών), της θερμοκόλλησης 
των σελίδων τους και των «πρόχειρων» Ι5ΒΝ για την πα¬ 
ραγωγή τους -, ούτε και το κοινό γνωστικό αντικείμενο 
των συγγραμμάτων αυτών, αλλά η ως άνω αντιγραφή και 
διάδοση μέρους των πρωτότυπων έργων των άλλων δη¬ 
μιουργών, χωρίς την κατά τα ανωτέρω αναφορά στο 
όνομά τους. Περαιτέρω, κρίνεται αβάσιμος ο ισχυρισμός 
της εγκαλουμένης περί νόμιμης παράθεσης αυτούσιων 
αποσπασμάτων από κείμενα άλλων δημιουργών στα ως 
άνω συγγράμματάτης, επειδή αυτή έγινε για τη διδασκα¬ 
λία ή τις εξετάσεις σε εκπαιδευτικό ίδρυμα και για την 
υποστήριξη της γνώμης της ή την κριτική της γνώμης 
του άλλου δημιουργού, κατά τα οριζόμενα στα άρθρα 
19 και 21 του ν. 2121/1993, καθόσον, πέραν του ότι δεν 
προκύπτει ότι η παράθεση των επίμαχων κειμένων έγινε 
για την υποστήριξη της γνώμης της ή την κριτική της 
γνώμης άλλου δημιουργού, κατά ρητή πρόβλεψη των 
διατάξεων αυτών, σε κάθε περίπτωση, η νόμιμη παράθε¬ 
ση αποσπασμάτων προϋποθέτει την κατά τη ροή του 
κειμένου παραπομπή στο όνομα του δημιουργού, πράγ¬ 
μα που στην προκειμένη περίπτωση δεν υφίσταται. 


ιι) Όσον αφορά στην ανακοινωθείσα σε συνέδριο του 
Ερευνητικού Ιδρύματος Πολιτισμού και Εκπαίδευσης 
(Ε.Ι.Π.Ε.) στην πόλη του Βόλου στις 30.9.2006 από κοι¬ 
νού εργασία αυτής και του Σάββα Παπαπέτρου, κοινω¬ 
νικού ψυχολόγου, με τίτλο «Διαπολιτισμική εκπαίδευση 
και διαπολιτισμικό αναλυτικό πρόγραμμα (Τάσεις και 
Προοπτικές στην Ελληνική Πρωτοβάθμια Εκπαίδευση)» 
(βλ. νννννν.θίρθ. 91 "), διαπιστώνεται πράγματι η ύπαρξη 
αποσπασμάτων πανομοιότυπων με αποσπάσματα της 
υποστηριχθείσας στις 21.9.2005 διδακτορικής διατρι¬ 
βής του καταγγέλλοντος εκπαιδευτικού Ο. Ευαγγέλου, με 
τίτλο «Η διαπολιτισμικότητα στο Αναλυτικό Πρόγραμμα 
του ελληνικού δημοτικού σχολείου. Οι απόψεις των εκ¬ 
παιδευτικών», χωρίς παραπομπή στο όνομά του. Τα απο¬ 
σπάσματα αυτά, λόγω της απολύτου ταύτισης με το προ¬ 
γενέστερα κείμενα της διατριβής του Ο. Ευαγγέλου, και 
χωρίς τη νόμιμη παραπομπή στο όνομά του είναι προϊόν 
λογοκλοπής της εγκαλουμένης. Είναι δε απορριπτέος ως 
αβάσιμος ο ισχυρισμός της ότι η ως άνω εργασία δεν 
είναι δικό της έργο, αλλά έργο του συνεργάτη και μάρ¬ 
τυρα υπερασπίσεώςτηςΣ. Παπαπέτρου που παρουσιά- 
σθηκε από τον ίδιο στο εν λόγω συνέδριο και αποτελεί 
μέρος έκθεσης που αυτός είχε εκπονήσει το έτος 2002 
για το Ίδρυμα Δοξιάδη στα πλαίσια προγράμματος του Β' 
Κ.Π.Σ., και ότι αυτός με δική του πρωτοβουλία συμπεριέ¬ 
λαβε το όνομά της ως δεύτερου δημιουργού, την ενημέ¬ 
ρωσε δε για το γεγονός αυτό, το οποίο και αποδέχθηκε. 
Και τούτο διότι το γεγονός ότι ο ως άνω συνεργάτης της 
εγκαλουμένης, ως αντισυμβαλλόμενος του Ιδρύματος 
Ερευνών για το Παιδί «Σπύρος Δοξιάδης», δυνάμει της 
από 3.1.2001 σύμβασης (υπογραφείσας στα πλαίσια του 
έργου «Εκπαίδευση Εκπαιδευτών στην πρώιμη πρόληψη 
καταστάσεων που οδηγούν στον κοινωνικό αποκλεισμό- 
Ίδρυμα Δοξιάδη για το παιδί - Κέντρο Βρεφών Μητέρα» 
του Προγράμματος του Β' ΚΠΣ ΗΟΚΙΖΟΝ «σχολείο και 
μέλλον» 1997-2001), ανέλαβε την υποχρέωση εκπόνη¬ 
σης παραδοτέας επίμαχης έκθεσης με τίτλο «Η έννοια 
της διαπολιτισμικότητας στο αναλυτικό πρόγραμμα του 
δημοτικού σχολείου στην Ελλάδα», (βλ. σχετ. 4 και 6), δεν 
αποδεικνύει ότι η προσκομιζόμενη με τον παραπάνω τίτ¬ 
λο και φερόμενη ως παραδοθείσα το έτος 2002 έκθεση 
(προς εκτέλεση της ως άνω σύμβασης) παραδόθηκε με 
τη συγκεκριμένη μορφή το έτος 2002, δηλαδή σε χρό¬ 
νο προγενέστερο της υποστήριξης της διατριβής του 
Ο. Ευαγγέλου. Επομένως, είναι απορριπτέος ως αναπό¬ 
δεικτος και ο ισχυρισμός αυτής ότι τα παρατεθειμένα 
επίμαχα αποσπάσματα στο διδακτορικό του 2005 του 
Ο. Ευαγγέλου αποτελούν αποσπάσματα από την κατά 
τους ισχυρισμούς της εκπονηθείσα το 2002 ως άνω έκ¬ 
θεση από τον Σ. Παπαπέτρου. Δεν παρέχει δε πίστη στο 
Συμβούλιο η σχετική από 4.2.2015 υπεύθυνη δήλωση 
του τελευταίου (Σ. Παπαπέτρου), περί συγγραφής της 
επίμαχης ανακοίνωσης αποκλειστικά από τον ίδιο και 
«τυπικής» συμμετοχής του ονόματος της εγκαλουμένης 
στον τίτλο της, δοθέντος ότι ο ίδιος, εν αντιθέσει προς 
τα ανωτέρω δηλούμενα, στο απευθυνόμενο προς τον 
Πρόεδρο του Τμήματος Πολιτικής Επιστήμης του Πα¬ 
νεπιστημίου Κρήτης Κ. Λάβδα από 17.9.2011 έγγραφό 
του αναφέρει ρητά ότι η επίμαχη ανακοίνωση του 2006, 

το μεγαλύτερο μέρος της οποίας προέρχεται από την 
παραπάνω έκθεση του 2002, έχει συγγράφει από κοινού 
με την εγκαλουμένη. Ενόψει αυτών, η εγκαλουμένη, με 
το συλλογικό αυτό έργο διέπραξε το αδίκημα της λογο¬ 
κλοπής, κρίση που ενισχύεται και απάτην όλη στάση της, 
καθόσον αυτή, στη διαφορετική περίπτωση της εκδοχής 
της περί αποκλειστικής συγγραφής του κειμένου από 
τον Σ. Παπαπέτρου, όφειλε, ως μέλος της ακαδημαϊκής 
κοινότητας και ανεξάρτητα από τη διαπίστωση ή μη λο¬ 
γοκλοπής από τον τρίτο δημιουργό του, να προβεί στην 
αυτονόητη άμεση απόσυρση του δικού της ονόματος 
από αυτό, και όχι να αποδεχθεί αναντίρρητα την συμ¬ 
μετοχή της σ'αυτό. 

ιιι) Όσον αφορά στη διδακτορική διατριβή της «Η σχο¬ 
λική επίδοση των μουσουλμάνων μαθητών, σε σχέση 
με την κοινωνική ένταξη και διαστρωμάτωση των οικο¬ 
γενειών τους, στην ελληνική κοινωνία: Γκάζι Αθηνών», 
Τμήμα Κοινωνιολογίας, Πάντειο Πανεπιστήμιο, 2004, 
διαπιστώνεται ότι: Ι.-Σε ικανό αριθμό (έντεκα) σελίδων 
της, μεταφέρει αυτούσιες και χωρίς τις σχετικές παρα¬ 
πομπές, δύο εκτενείς παραγράφους από τη διδακτορική 
διατριβή του Σ. Παπαπέτρου «Οι ψυχολογικές επιπτώσεις 
του πολέμου στη διαμόρφωση της προσωπικότητας των 
εφήβων της Κύπρου του 74 και η μέχρι σήμερα πορεία 
της ψυχοσυναισθηματικής τους ανάπτυξης», Φιλοσο¬ 
φική Σχολή, ΕΚΠΑ, 1998. Ειδικότερα στις σελίδες 113- 
123 της διατριβής της, εκτείνεται η παράγραφος 3.2. Η 
έννοια της προσωπικότητας (με υποπαραγράφους 3.2.1. 
Περιεχόμενο των εννοιών "προσωπικότητα", "χαρακτή¬ 
ρας" και "τυπολογίες" και 3.2.2. Η προσωπικότητα κατά 
τον Εγπ5θεΙ<), οι οποίες, πλην μερικών αποσπασμάτων, 
αποτελούν πιστή αντιγραφή των δύο ομότιτλων παρα¬ 
γράφων (4.1. Η έννοια της προσωπικότητας και 4.3. Η 
προσωπικότητα κατά τον Εγπ5θεΙ<), που διαλαμβάνονται 
στις σελίδες 171-191 της διατριβής του Σ. Παπαπέτρου. 
2.-Σε σημαντικό αριθμό (τριάντα εννέα) σελίδων της δι¬ 
ατριβής της, μεταφέρονται αυτούσια παράγραφοι και 
ένα κεφάλαιο της διδακτορικής διατριβής του Π. Μπε- 
ρερή με τίτλο «Μορφές Διαπολιτισμικής Εκπαίδευσης 
και Κοινωνικής Ενσωμάτωσης παιδιών μεταναστών στην 
Ελλάδα», Φιλοσοφική Σχολή ΕΚΠΑ, 1999. Ειδικότερα: 
α) Στις σελίδες χίϋ-χνϋί, χχί-χχίϋ της διατριβής της περι¬ 
λαμβάνονται οι παράγραφοι 2.2. Ορισμός θέματος και 
4. Το πρόβλημα (με την υποπαράγραφο 4.4.Πολιτισμι- 
κή και γλωσσική ποικιλία στα εκπαιδευτικά συστήματα 
της Ευρωπαϊκής Ένωσης), οι οποίες απαντώνται με τον 
ίδιο ακριβώς τίτλο και περιεχόμενο στις σελίδες 9-18 
της διατριβής Π. Μπερερή και αφορούν στην Εισαγωγή 
(παρ. 2.2) της τελευταίας και το Πρόβλημα της Πολυ- 
πολιτισμικής Διάστασης της Εκπαιδευτικής Πολιτικής 
στην Ευρωπαϊκή Ένωση (παρ. 3.1) από το ΜΕΡΟΣ Α' 
αυτής (διατριβής Π. Μπερερή). β) Στις σελ. 215-237, 
239-241 της διατριβής της, εκτείνεται το κεφάλαιο 7 με 
τίτλο «ΠΟΛΥΠΟΛΙΤΙΣΜΟΣ ΚΑΙ ΔΙΑΠΟΛΙΤΙΣΜΟΣ» με πα¬ 
ραγράφους 7.1 Εννοιολογικές αποσαφηνίσεις (και ειδι¬ 
κότερες υποπαραγράφους 7.1.1. Τι είναι διαπολιτισμός, 

7.1.2. Πολυπολιτισμός και Διαπολιτισμική αντιμετώπιση, 

7.1.3. Σχολείο και διαπολιτισμική εκπαίδευση) και 7.2 
Πολυπολιτισμική παιδεία - Διαπολιτισμική εκπαίδευση 


(ειδικότερες υποπαραγράφους 7.2.1. Διαπολιτισμική εκ¬ 
παίδευση - έννοια και σκοπός, 

7.2.2. Διαπολιτισμική παιδαγωγική. Το πρόβλημα, 

7.2.3. Τα όρια της Διαπολιτισμικής Παιδαγωγικής, 7.2.4. 
Διαπολιτισμική διδακτική, 7.2.5. Η διδακτική διαδρομή 
της διαπολιτισμικής εκπαίδευσης, 7.2.6. Ο χαρακτήρας 
της διαπολιτισμικής διδακτικής, 7.2.7. Διαπολιτισμικό 
σχολείο, 7.2.8. Πολυπολιτισμικό Πρόγραμμα και 7.2.10. 
Η σχολική επιτυχία στο πολυπολιτισμικό πλαίσιο). Το 
παραπάνω κεφάλαιο 7 αποτελεί πιστή αντιγραφή του 
Κεφαλαίου 4 με τον παραπλήσιο τίτλο ΠΟΛΥΠΟΛΡ 
ΤΙΣΜΙΚΟΤΗΤΑ ΚΑΙ ΔΙΑΠΟΛΙΤΙΣΜΙΚΟΤΗΤΑ και τις ίδιες 
ακριβώς υποδιαιρέσεις, ήτοι παραγράφους και υποπα- 
ραγράφους (πράγμα το οποίο ευχερώς συνάγεται και 
από την αντιπαραβολή του πίνακα περιεχομένων των 
δύο διατριβών), που διαλαμβάνονται στις σελίδες 26- 
56 της διατριβής Π. Μπερερή. γ) Στις σελίδες 425-428 
της διατριβής της περιλαμβάνεται η παράγραφος 4.1 
Συμπεράσματα της έρευνας (με ειδικότερες υποπαρα- 
γράφους 4.1.1 Ως προς τη διδασκαλία, 4.1.2. Ως προς την 
κατάκτηση της γλώσσας, 4.1.3 Ως προς το διδακτικό έργο 
και 4.1.4. Ως προς τη σχέση δασκάλου-μαθητή-γονέα), η 
οποία συνιστά ακριβή μεταφορά από την εκτεινόμενη 
στις σελίδες 172-176 της διατριβής Π. Μπερερή, παρ. 7 
με τίτλο ΣΥΜΠΕΡΑΣΜΑΤΑ - ΠΡΟΤΑΣΕΙΣ, χωρίς τις παρα¬ 
πάνω υποδιαιρέσεις. Σημειωτέον ότι η άκριτη αντιγραφή 
των παραπάνω κειμένων καθίσταται ιδιαιτέρως πρόδηλη 
στις περιπτώσεις μεταφοράς αποσπασμάτων από την 
διατριβή Π. Μπερερή ακόμη και με τις ασυνταξίες τους 
και τα γραμματικά αλλά και δακτυλογραφικά λάθη τους 
(βλ. σελ. 217 της διατριβής της, όπου, εκτός των πανο¬ 
μοιότυπων παραγράφων του κειμένου, η υποσημείωση 
"Α.. ΡθΓςΙτθάάυ'...«Παιδαγωγικοί» είναι αυτή, μετο ίδιο δη¬ 
λαδή δακτυλογραφικά λάθος της σελ. 28 της διατριβής 
Μπερερή· στις σελ. 218,219 και 237 της διατριβής της οι 
προτάσεις: «...Το σχολείο του παρελθόντος ασχολούνταν 
αποκλειστικά, όλες τις βαθμίδες τους, με τον εθνικό πο¬ 
λιτισμό», «...καθιστώνταςτου κοινωνούςαγαθών», «Για 
να καλλιεργηθούν ... εξ'αρχής ....» και «...θα οδηγήσει 
του μαθητές...» απαντώνται με τα ίδια ακριβώς συντα¬ 
κτικά και γραμματικά λάθη που εντοπίζονται στις σελ. 
28,30,31,47 και 53 της διατριβής Μπερερή). Ενόψει των 
ανωτέρω κρίνεται ότι η εγκαλουμένη τέλεσετο αδίκημα 
της λογοκλοπής με την ως άνω αντιγραφή εκτενών απο¬ 
σπασμάτων από τις διατριβές Σ. Παπαπέτρου και Μπε¬ 
ρερή. Είναι δε αβάσιμος ο ισχυρισμός αυτής κατά τον 
οποίο η ομοιότητα των αποσπασμάτων της διατριβής 
της (2004) με τα αποσπάσματα της διατριβής (1998) του 
Σ. Παπαπέτρου οφείλεται στην χρήση «κοινού υλικού» 
λόγω της σημαντικής και μακροχρόνιας συνεργασίας 
τους, καθόσον η χρήση κοινού υλικού στα πλαίσια μιας 
τέτοιας συνεργασίας, σε καμία περίπτωση δεν μπορεί να 
δικαιολογήσει την υιοθέτηση απόλυτης ταύτισης γραμ¬ 
ματικής και συντακτικής διατύπωσης-μορφής, που ο κα¬ 
θένας χρησιμοποιεί για την έκφραση των ενδεχομένως 
κοινών απόψεων επί των θεμάτων ενασχόλησής τους, 
όχι σε συλλογικό έργο, αλλά, όπως εν προκειμένω, σε 
ξεχωριστό για κάθε δημιουργό έργο, η οποία (ταύτιση), 

αντιθέτως, κατά λογική αναγκαιότητα παραπέμπει στην 
τακτική της αντιγραφής. Συναφώς, είναι απορριπτέος 
ως αβάσιμος ο ισχυρισμός της ότι τα επίμαχα αποσπά¬ 
σματα ήταν δικό της υλικό, το οποίο η ίδια απέστειλε 
ηλεκτρονικά στον Σ. Παπαπέτρου, ο οποίος, ακολούθως, 
εν αγνοία της, ορισμένα από αυτά συμπεριέλαβε αυ¬ 
τούσια στο διδακτορικό του (1998) και άλλα απέστειλε 
ηλεκτρονικά στον Π. Μπερερή για το διδακτορικό του 
(1999), καθόσον η προς απόδειξη του ισχυρισμού της 
αυτού από 2.3.2015 υπεύθυνη δήλωση του Σ. Παπαπέ¬ 
τρου (για τον παραπάνω λόγο της απόλυτης ταύτισης 
των αποσπασμάτων της διατριβής του καθώς και αυτής 
του Μπερερή), δεν πείθει το Συμβούλιο, εν όψει της ως 
άνω αντίφασης στην οποία αυτός υπέπεσε (σχετικά με 
την πατρότητα της ανακοίνωσης στο συνέδριο του Βό¬ 
λου το 2006), των αναφερόμενων στην από 12.12.2014 
κατάθεσή του, άλλων, διαφορετικών εκδοχών υπό τις 
οποίες προέκυψε η ταύτιση των αποσπασμάτων, και 
ειδικότερα της αναφερόμενης γενικά ύπαρξης «κοινού 
υλικού» ή της «λήψης» των αποσπασμάτων αυτών και 
από τους δύο από τρίτη πηγή, στην οποία κανένας δεν 
παρέπεμψε ή του γεγονότος ότι απλώς «ξεχάστηκε» η 
παραπομπή, αλλά και της έλλειψης άλλου ενισχυτικού 
του ισχυρισμού της στοιχείου του φακέλου. Περαιτέρω, 
είναι απορριπτέος ως αόριστος ο ισχυρισμός της εγκα- 
λουμένης, όπως αυτός εκτιμάται από το Συμβούλιο, ότι 
δεν υφίσταται στην προκειμένη περίπτωση λογοκλοπή 
σε βάρος της, αφού συντρέχει αμοιβαία συναίνεση των 
δημιουργών, δηλαδή Παπαπέτρου και Βλαχάδη, στην 
παράθεση των συγκεκριμένων αποσπασμάτων στα έργα 
τους, και επομένως, κατ' εφαρμογή του άρθρου 16 του ν. 
2121/1999 (περί αποκλεισμού της προσβολήςτου ηθικού 
δικαιώματος του δημιουργού σε περίπτωση συναίνεσης 
αυτού σε πράξη ή παράλειψη της προσβολής από άλλο 
τρίτο δημιουργό),αποκλείεται η προσβολή του ηθικού 
δικαιώματος τους. Και τούτο διότι δεν προσδιορίζεται 
ο δημιουργός των αποσπασμάτων αυτών προκειμένου 
να καθορισθεί ακολούθως ο τρίτος που χρειάζεται τη 
συναίνεσή του για να αποκλείσει την ευθύνη του (τρίτου) 
για την πιστή αναπαραγωγή των εν λόγω αποσπασμά¬ 
των, κατ' εφαρμογή της παραπάνω διάταξης. Σε κάθε 
περίπτωση, και υπό την ανωτέρω εκδοχή, ότι δηλαδή 
αυτή είναι ο δημιουργός των αποσπασμάτων αυτών τα 
οποία, πριν από την εκπόνηση της δικής της διατριβής 
(2004), συμπεριλήφθηκαν εν αγνοία της στα ως άνω δύο 
διδακτορικά (Παπαπέτρου 1998 -Μπερερή 1999), δεν 
είναι υφίσταται πεδίο εφαρμογής της άνω διάταξης του 
άρθρου 16 του ν. 2121/1993 για την απαλλαγή της ίδιας 
από την πειθαρχική ευθύνη για λογοκλοπή, καθόσον, 
μόνη περίπτωση απαλλαγής της από την ευθύνη αυτή 
κατά την ως άνω διάταξη, θα συνιστούσε η παραδοχή 
ότι δημιουργός των αποσπασμάτων αυτών είναι ο Σ. 
Παπαπέτρου, η συναίνεση του οποίου απαιτείται για 
την μετέπειτα αναπαραγωγή τους από την ίδια και τον 
συνακόλουθο αποκλεισμό της προσβολής του δικαιώμα¬ 
τος αυτού από την εγκαλουμένη, και όχι το αντίστροφο. 

IV. Από τα προεκτεθέντα αποδεικνύεται ότι η εγκα- 
λουμένη προέβη κατ'επανάληψη στην πιστή αντιγραφή 


(με την παράθεση των ίδιων κεφαλαίων, παραγράφων, 
εδαφίων, σημείων στίξης, ρητορικών σχημάτων, συμπε¬ 
ρασμάτων κ.λπ.) ή κατά παράφραση μεταφορά αποσπα¬ 
σμάτων συγγραμμάτων ή ολόκληρων άρθρων ή εργασι¬ 
ών συγκεκριμένων δημιουργών, χωρίς παραπομπή στο 
όνομά τους κατά τη ροή του κειμένου. Το σύγγραμμα δε 
ή άρθρο καθενός από αυτούς, όπως αυτά προεκτέθηκαν, 
λαμβανομένων υπόψη του συνόλου τους, των επί μέρους 
τμημάτων τους, της σύλληψης των θέσεών τους και της 
κατάταξης ή διατύπωσης, της ύλης σχετικά με τα θέματα 
της μετανάστευσης, του εξ αυτής κοινωνικού αποκλει¬ 
σμού, της διαπολιτισμικής εκπαίδευσης και των σχετικών 
με τη μετανάστευση εθνικών και ευρωπαϊκών πολιτι¬ 
κών, παρουσιάζουν το ελάχιστο δημιουργικό ύψος που 
απαιτείται για να χαρακτηρισθούν πρωτότυπα κατά την 
έκφραση των αναλυομένων σε αυτά ιδεών και απόψεων. 
Σύμφωνα δε με τα προεκτεθέντα στη σκέψη II 3) της 
παρούσας, με δεδομένη την ως άνω αντιγραφή, η τυχόν 
αναφορά του συγγράμματος ή άρθρου του συγκεκριμέ¬ 
νου δημιουργού στη βιβλιογραφία των δικών της συγ¬ 
γραμμάτων δεν αρκούσε και συνεπώς δεν την απήλλαξε 
από την υποχρέωση παραπομπής στο όνομά τους κατά 
τη ροή του κειμένου, μοναδικό τρόπο προστασίας του 
δικαιώματος του δημιουργού επί της εκφρασθείσας μορ¬ 
φής του έργου του. Τέλος, με δεδομένη την από 4.2.2015 
επίδοση κλήσης σε απολογία της, η λογοκλοπή, ως προς 
την αντιγραφή-πολλαπλασιασμό έχει παραγραφεί για 
τα τρία συγγράμματα της εγκαλουμένης, αφού, όπως 
προεκτέθηκε, αυτά εκδόθηκαν κατά τα έτη 2007, 2009 
και 2010, αλλά και για την ανακοίνωση στο συνέδριο του 
Βόλου και το διδακτορικό της, αφού αυτά ανακοινώθη¬ 
καν και εκδόθηκαν αντιστοίχως τα έτη 2006 και 2004. 
Ως προς το αδίκημα της διάδοσης-διανομήςτους, αυτό 
δεν έχει υποπέσει στην πενταετή παραγραφή, καθόσον, 
σύμφωνα μετά προεκτεθέντα στις σκέψεις II2), II11), III2) 
της παρούσας, τα δύο βιβλία της ήταν αναρτημένα στην 
ιστοσελίδα του Τμήματος, καθόλο το εαρινό εξάμηνο 
του ακαδημαϊκού έτους 2010-2011 (από 1.3.2011 έως 
31.8.2011), και τα τρία βιβλία της ήταν στη διάθεση των 
φοιτητών του Πολιτικού Τμήματος του Πανεπιστημίου 
Κρήτης ως συγγράμματα για τελευταία φορά μέχρι και 
το ακαδημαϊκό έτος 2012-2013. Η διδακτορική της δε 
διατριβή, που εκπονήθηκε στο Πάντειο Πανεπιστήμιο το 
2004 και η ανακοίνωση στο εν λόγω συνέδριο του Βόλου 
το 2006, εξακολουθούν να βρίσκονται στη διάθεση του 
κοινού, είναι δηλαδή προσιτά σε οποιονδήποτε τρίτο 
με την ενδεχόμενη (επί τόπου ή ηλεκτρονική) επίσκεψή 
τους, πράγμα που καθόλη τη διάρκεια της πειθαρχικής 
διαδικασίας δεν αμφισβητήθηκε από την εγκαλουμένη. 

V. Κατ' ακολουθίαν των προεκτιθεμένων, το Συμβούλιο, 
αφού έλαβε υπόψιντη βαρύτητα των άνω πειθαρχικών 
παραπτωμάτων λογοκλοπής, προκύπτουσα από την 
έκταση αυτής, την κατ'επανάληψη και την εκ προθέσεως - 
ηθελημένη τέλεσή τους, τις συνθήκες αυτής (τέλεσης), σε 
συνδυασμό και με τη μη επίδειξη από την εγκαλουμένη 
μεταμέλειας καθ'όλη τη διάρκεια της πειθαρχικής διαδι¬ 
κασίας, κρίνει ότι αυτά μαρτυρούν έλλειψη συνείδησης 
στοιχειώδους υποχρέωσης του λειτουργήματος της, με 

συνέπεια να πλήττεται κατ' αυτόν τον τρόπο σοβαρώς 
το γόητρο και το κύρος των ακαδημαϊκών δασκάλων και 
ότι, γι'αυτό, πρέπει να επιβληθεί σ'αυτήν η πειθαρχική 
ποινή της οριστικής παύσης. 

Για τους λόγους αυτούς 

Δέχεται ότι η εγκαλουμένη Μαρία Βλαχάδη του Θωμά, 
Λέκτορας επί θητεία του Τμήματος Πολιτικών Επιστη¬ 
μών του Πανεπιστημίου Κρήτης, τέλεσε το αποδιδόμενο 
σ' αυτήν και λεπτομερώς αναφερόμενο στο σκεπτικό 
πειθαρχικό αδίκημα της επίδειξης διαγωγής απάδου- 
σας στην αξιοπρέπεια πανεπιστημιακού λειτουργού, 
για το οποίο της ασκήθηκε πειθαρχική αγωγή με το 
257/3.8.2012 έγγραφο του Πρύτανη του Πανεπιστημί¬ 
ου Κρήτης. 


Επιβάλλει στην άνω εγκαλούμενη, για το πειθαρχικό 
αυτό αδίκημα την πειθαρχική ποινή της οριστικής παύ¬ 
σης. 

Κρίθηκε και αποφασίστηκε στην Αθήνα, στις 18 Μάίου 

2015. 

Ο Πρόεδρος Ο Γραμματέας 

ΑΘ. ΡΑΝΤΟΣ ΙΩ. ΜΗΤΡΟΤΑΣΙΟΣ 

και απαγγέλθηκε δημόσια σε αίθουσα συνεδριάσε¬ 
ων του Συμβουλίου της Επικράτειας στις 23 Νοεμβρίου 

2016. 

Η Πρόεδρος 
Β. ΘΑΝΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























